*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*161. számú előterjesztés*

Bátaszék Város Önkormányzata Képviselő-testületének 2018. június 13-án,

16,00 órakor megtartandó **RENDKÍVÜLI** ülésére

*Bátaszék Város Önkormányzata közbeszerzési szabályzatának és 2018. évi közbeszerzési tervének módosítása*

|  |
| --- |
| **Előterjesztő:** Dr. Bozsolik Róbert polgármester **Készítette:** Kondriczné dr. Varga Erzsébet jegyző  **Törvényességi ellenőrzést végezte:** Takácsné Gehring Mária aljegyző**Tárgyalja:** PG Bizottság: 2018. 06. 13. |

# *Tisztelt Képviselő-testület!*

A T. Képviselő-testület a 2017. július 13.-án tartott testületi ülésén a 191/2017.(VII.13.) önk.-i határozatával fogadta el Bátaszék Város Önkormányzata Közbeszerzési Szabályzatát.

2018. január 1-jén lépett hatályba az elektronikus közbeszerzés részletes szabályairól szóló 424/2017. (XII. 19.) Korm. rendelet (továbbiakban: Korm. rendelet), melynek rendelkezéseit 2018. április 15. napjától kell alkalmazni.

A Korm. rendelet 7. § (5) bekezdése előírja a közbeszerzési terv minimális adattartalmát, melyre tekintettel indokolt a szabályzat II/3.) pontjának módosítása.

A Korm. rendelet 1. § (2) bekezdése szerint az elektronikus közbeszerzési rendszer (a továbbiakban: EKR) a Miniszterelnökség által üzemeltetett központi közbeszerzési nyilvántartás és a közbeszerzési eljárások elektronikus lebonyolítását támogató informatikai rendszer. A Korm. rendelet 6. § (1) bekezdése alapján az ajánlatkérőnek közbeszerzési szabályzatában meg kell határoznia az ajánlatkérő nevében eljáró, az EKR-ben történő regisztrációra jogosultak körét, valamint az ajánlatkérő nevében az EKR alkalmazására vonatkozó jogosultságok gyakorlásának rendjét.

Mindezek alapján szükséges a szabályzat EKR-re vonatkozó rendelkezésekkel történő kiegészítése a III/4.), 5.) és VI/3.) pontokban.

Kérem fentiek alapján a közbeszerzési szabályzat módosításának elfogadását. (1. sz. határozati javaslat)

Fentiek alapján a közbeszerzési szabályzat módosításának elfogadását követően az önkormányzat 2018. március 28.-án elfogadott 2018. évi közbeszerzési tervének módosítása is indokolt, hiszen annak adatartalma változik.

Kérem a Korm. rendeletben maghatározott adatartalomnak megfelelően módosított 2018. évi közbeszerzési terv elfogadását. (2. sz. határozati javaslat)

1. **sz. H a t á r o z a t i j a v a s l a t :**

**Bátaszék Város Önkormányzata közbeszerzési szabályzatának módosítására**

Bátaszék Város Önkormányzat Képviselő-testülete *a közbeszerzésekről szóló 2015. évi CXLIII. törvény 27. § (1) bekezdése* alapján a 191/2017. (VII. 13.) önk.-i határozattal elfogadott Bátaszék Város Önkormányzata Közbeszerzési Szabályzatát *2018. június 13.-ai hatállyal* a jelen határozat melléklete szerinti tartalommal módosítja.

*Határidő:* 2018. június 15.

*Felelős:* Kondriczné dr. Varga Erzsébet jegyző

*Határozatról értesül:* Bátaszéki KÖH városüz. iroda

 Bátaszéki KÖH pénzügyi iroda

irattár

1. **sz. H a t á r o z a t i j a v a s l a t :**

**Bátaszék Város Önkormányzat 2018. évi közbeszerzési tervének I. módosítására**

Bátaszék város Önkormányzat Képviselő-testülete;

1. *a közbeszerzésekről szóló 2015. évi CXLIII. törvény 42. § (1) bekezdése, valamint a 191/2017.(VII.13.) önk.-i határozattal elfogadott Közbeszerzési Szabályzat II/2.) pontja* alapján a 82/2018. (III. 28.) önk.-i határozatával jóváhagyott Bátaszék Város Önkormányzatának 2018. évi közbeszerzési tervét a jelen határozat melléklete szerinti tartalommal módosítja.
2. felkéri a város jegyzőjét, hogy gondoskodjon az elfogadott közbeszerzési tervnek a város honlapján történő megjelentetéséről és a Közbeszerzési Hatóságnak való megküldéséről.

*Határidő:* 2018. június 15.

*Felelős:* Kondriczné dr. Varga Erzsébet jegyző

*Határozatról értesül:* Közbeszerzési Hatóság

Bátaszéki KÖH városüz. iroda

 Bátaszéki KÖH pénzügyi iroda

irattár